TKN บวก 4.59% ทำนิวไฮตั้งแต่เข้าตลาดฯ คาดกำไร Q4 โตเด่นรับไฮซีซั่น
TKN บวก 4.59% ทำนิวไฮตั้งแต่เข้าตลาดฯ ล่าสุด ณ เวลา 11.05 น. ราคาอยู่ที่ 28.50 บาท บวก 1.25 บาท หรือ 4.59% สูงสุดที่ 29.00 บาท ต่ำสุดที่ 27.50 บาท มูลค่าซื้อขายที่ 578.54 ล้านบาท โบรกฯ แนะ “ซื้อเก็งกำไร” ชูเป้า 31 บาท คาดกำไร Q4/59 โตโดดเด่นรับไฮซีซั่น, เข้าคำนวณ SET100 รอบใหม่หนุน
28 ธ.ค. 2559

ผู้สื่อข่าวรายงานว่า ราคาหุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 11.05 น. ราคาอยู่ที่ 28.50 บาท บวก 1.25 บาท หรือ 4.59% สูงสุดที่ 29.00 บาท ต่ำสุดที่ 27.50 บาท มูลค่าซื้อขายที่ 578.54 ล้านบาท 

ด้านบล.กรุงศรี แนะซื้อเก็งกำไรระยะสั้น สำหรับหุ้นTKN ให้ราคาเป้าหมายที่ 31 บาท โดยคาดว่ากำไรสุทธิไตรมาส 4/59 จะเติบโตโดดเด่นเนื่องจากเป็นไฮซีซั่นของธุรกิจ ขณะที่ผลการดำเนินงานปีหน้าโตต่อเนื่องจากการเปิดโรงงานใหม่เฟสแรกในเดือนก.พ. ซึ่งจะเพิ่มกำลังการผลิตใหม่ 30% และยังได้ปัจจัยบวกจากการที่หุ้นถูกเข้าคำนวณในดัชนี SET100 รอบใหม่มีผล 4 ม.ค.60
          